พระราชบัญญัติการโอนเงินเย็นพิเศษเพื่อใช้จ่ายในการพัฒนาเศรษฐกิจ พ.ศ. 2505
ประกาศวันที่ 1962-11-27

content: พระราชบัญญัติ การโอนเงินเย็นพิเศษเพื่อใช้จ่ายในการพัฒนาเศรษฐกิจ พ.ศ. ๒๕๐๕
content: ภูมิพลอดุลยเดช ป.ร. ให้ไว้ ณ วันที่ ๒๓ พฤศจิกายน พ.ศ. ๒๕๐๕ เป็นปีที่ ๑๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนเงินซึ่งได้รับจากการขายเงินเย็นพิเศษที่ได้รับจากรัฐบาลญี่ปุ่นเป็นรายได้ของแผ่นดิน เพื่อใช้จ่ายในการพัฒนาเศรษฐกิจของประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้
content: โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการโอนเงินเย็นพิเศษเพื่อใช้จ่ายในการพัฒนาเศรษฐกิจ พ.ศ. ๒๕๐๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ เงินเย็นพิเศษที่ได้รับคืนจากรัฐบาลญี่ปุ่นจำนวนเก้าพันหกร้อยล้านเย็น ซึ่งธนาคารแห่งประเทศไทยได้รับไว้นั้น ให้ธนาคารแห่งประเทศไทยนำออกจำหน่ายรวมทั้งดอกผลอันจะพึงมี แล้วให้นำส่งเงินบาทที่ได้รับจากการจำหน่ายนั้นเป็นรายได้ของแผ่นดิน เพื่อใช้จ่ายในการพัฒนาเศรษฐกิจของประเทศ
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ รัฐบาลไทยได้รับเงินเย็นพิเศษคืนจากรัฐบาลญี่ปุ่น จำนวนเก้าพันหกร้อยล้านเย็น แต่โดยที่เงินเย็นจำนวนนี้เป็นสินทรัพย์ส่วนหนึ่งของฝ่ายออกบัตร ธนาคารแห่งประเทศไทย จึงต้องตราพระราชบัญญัติฉบับนี้ขึ้น